લોકસંસ્કૃતિનું જતન કરવા અને લોકનૃત્યને જાહેરમાં પ્રદર્શન કરવા આજ રોજ સવારના ૧૦:૦૦ કલાકે આદિવાસી ઢોલોનું વાદ્યપ્રદર્શન દાહોદ શહેરની મધ્યમાં આવેલ સીટી ગ્રાઉન્ડમાં આયોજન કરવામાં આવ્યું હતું. દર વર્ષની માફક આ વર્ષે પણ આ ઢોલમેળાને પૂર્વ જિલ્લા પંચાયત સભ્ય અને પૂર્વ ડી. એસ. પી. નગરસિંહ પલાસ અને પ્રમુખ, ભીલ સમાજ સુધારણા મંડળ ચંદ્રિકાબેન પલાસના નેતૃત્વમાં સાંસદ સભ્ય જસવંતસિંહ ભાભોર ઉદ્દઘાટ્ક તરીકે હાજર રહી આ ૮માં ઢોલમેળાનું આયોજન થયું હતું સાંસદ સભ્ય જશવંતસિંહ ભાભોર સાહેબે પણ આ ઢોલમેલમાં ઢોલ વગાડી ઉત્સાહથી ભાગ લીધે હતો તથા દાહોદ શહેરની પ્રજા પણ આ ઢોલમેળાને મહલવા સવારના જ સીટી ગ્રાઉન્ડ ખાતે પહોચીને આનંદ અને ઉત્સાહથી ભાગ લઇ તેમની સાથે નાચીકુદી એકતાનો ભાગ પ્રગટ કર્યો હતો.